‘মনরেগা’ নিয়ে সংসদের বাইরে বিক্ষোভ তৃণমূলের!

ওয়েব ডেস্ক : সংসদে চলছে শীতকালীন অধিবেশন (Winter Session In Parliament)। তার মধ্যেই একাধিক বিষয় নিয়ে সুর চড়িয়েছে তৃণমূল কংগ্রেস (TMC)। এবার মনরেগা নিয়ে সুর চড়াতে দেখা গেল তৃণমূল সাংসদদের (TMC MP’s)। শুক্রবার সংসদের মকরদ্বারের সামনে বিক্ষোভ দেখাতে দেখা গেল তাঁদেরকে। তৃণমূল সাংসদদের হাতে ছিল ৫২০০০ লেখা পোস্টার।

এদিন মকরদ্বারের সামনে বিক্ষোভ দেখাতে দেখা যায় ডেরেক ও ব্রায়েন, দোলা সেন, শতাব্দী রায়, সৌগত রায়, মহুয়া মৈত্র-সহ তৃণমূল সাংসদদের। সেখানে বাংলার প্রাপ্য টাকা নিয়েও স্লোগান তুলতে দেখা যায় তাঁদেরকে। সৌগত রায় বলেছেন, বাংলাকে বঞ্চিত করে রাজ্যের মানুষকে শুকিয়ে মারতে চাইছেন কেন্দ্রীয় সরকার (Central Government)। সেই কারণেই বিক্ষোভ দেখানো হচ্ছে বলে জানান তিনি। অন্যদিকে দোলা সেন জানিয়েছেন, বকেয়া মেটাতে কেন্দ্রকে ৬৪ বার টোকেন রিুপোর্ট পাঠানো হয়েছিল। কিন্তু কেন্দ্র সরকার টাকা দিতে চাইছে না বলেই অভিযোগ করেছেন তিনি।

প্রসঙ্গত, বিরোধীদের চাপে এসআইআর নিয়ে আলোচনার দাবি মানতে হয়েছে কেন্দ্রীয় সরকারকে। মনরেগার বকেয়া নিয়েও আক্রমণ শুরু করেছে তৃণমূল। এই প্রকল্পে বাংলার প্রায় দু’লক্ষ কোটি টাকা বকেয়া নিয়ে কেন্দ্রকে আরও চাপে ফেলতে রণকৌশল আরও জোরদার কর তৃণমূল (TMC)।

আরও খবর : ভারতে বসে রুশ তেল নিয়ে আমেরিকাকে বার্তা পুতিনের!

এদিকে বৃহস্পতিবার বিভিন্ন খাতে পুনর্গঠনে কত টাকা দিয়েছে কেন্দ্রীয় সরকার, তা নিয়ে লিখিত প্রশ্ন করছেন তৃণমূলের সর্বভারতীয় সাধারণ সম্পাদক তথা ডায়মন্ড হারবারের সাংসদ অভিষেক বন্দ্যোপাধ্যায় (Abhishek Banerjee)। সেই প্রশ্নের জবাবে তথ্য ও পরিসংখ্যান পেশ করেছিলেন বিদ্যুৎ মন্ত্রকের প্রতিমন্ত্রী শ্রীপদ নায়েক। তাতেই দেখা গিয়েছে, দীর্ঘদিন ধরেই বাংলাকে বঞ্চনার শিকার করে আসছে কেন্দ্র। সেই পরিসংখ্যানে দেখা গিয়েছে, বিজেপি শাসিত রাজ্যগুলিকে প্রাপ্ত অর্থের বেশিরভাগটাই দিয়ে দেওয়া হয়েছে। কিন্তু সেখানে পশ্চিমবঙ্গকে নামমাত্রই টাকা দেওয়া হয়েছে।

সেই পরিসংখ্যানে দেখা গিয়েছে, গত তিন অর্থবর্ষে বাংলার জন্য বরাদ্দ করা হয়েছিল ৬৪২৩ কোটি টাকা। কিন্তু ২০২৩-২৪ সালে দেওয়া হয়েছে ২২১ কোটি টাকা। আর ২০২৪-২৫ অর্থবর্ষে ৬০১ কোটি ও শেষ বছরে দেওয়া হয়েছে ৪৯ কোটি টাকা। কিন্তু এদিকে বিজেপি শাসিত উত্তরপ্রদেশ, মধ্যপ্রদেশ, গুজরাট, রাজস্থান, বিহারের মতো রাজ্যগুলিতে বেশিরভাগ টাকায় দিয়ে দেওয়া হয়েছে। তবে বাংলাকে সেই পরিমান টাকা দেওয়া হয়নি। যার ফলে পশ্চিমবঙ্গের (West Bengal) প্রতি কেন্দ্রের ‘বৈমাতৃসুলভ’ আচরণ ফের একবার সামনে এসেছে।