SIR নিয়ে রাহুল গান্ধী vs অমিত শাহ! পার্লামেন্টে ধুন্ধুমার

ওয়েব ডেস্ক : সংসদে চলে শীতকালীন অধিবেশন (Winter Session in parliament)। তা চলাকালীন এক নজিরবিহীন সংঘাতের সাক্ষী থাকল লোকসভা (Loksabha)। এদিন ‘ভোট চুরি’র অভিযোগ নিয়ে বাদানুবাদ দেখা গেল কেন্দ্রীয় স্বরাষ্ট্রমন্ত্রী অমিত শাহ (Amit Shah) ও বিরোধী দলনেতা রাহুল গান্ধীর (Rahul Gandhi) মধ্যে। শাহ যখন বক্তৃতা দিচ্ছিলেন তখন রাহুল তাঁকে সাংবাদিক সম্মেলনে বিতর্কের জন্য চ্যালেঞ্জ জানান। এর পরেই ব্যক্তিগত আক্রমণ করে নেহরু-গান্ধীকে ‘ভোট চোর বলেন’ কেন্দ্রীয় স্বরাষ্ট্রমন্ত্রী।

এদিন ভোটার তালিকা নিয়ে নিবিড় সংশোধন বা এসআইআর (SIR) প্রক্রিয়া নিয়ে বিবৃতি দিচ্ছিলেন কেন্দ্রীয় স্বরাষ্ট্রমন্ত্রী। তিনি সেই সময় বলেন, অবৈধ অভিবাসীরা যাতে বৈধ ভোটার তালিকায় জায়গা না পান তার জন্যই এই প্রক্রিয়া চালানো হচ্ছে। তিনি দাবি করেন, বিরোধীরা এ নিয়ে মিথ্যা প্রচার করছে। মনমোহন সিং-এর আমলে এই ধরণের প্রক্রিয়া হয়েছিল বলেও জানিয়েছেন তিনি। এই বক্তবব্যের মাঝেই শাহকে সাংবাদিক সম্মেলনে বিতর্কের জন্য চ্যালেঞ্জ জানান রাহুল। সঙ্গে তিনি দাবি করেছেন, আমি তথ্য দিয়ে জানিয়েছি, বিজেপি ও নির্বাচন কমিশন কীভাবে ভোট চুরি করেছে।

এর পরেই মেজাজ হারান অমিত শাহ (Amit Shah)। তিনি বলেন, ‘গত ৫ নভেম্বর রাহুল গান্ধী দাবি করেছিলেন তিনি একটি পরমাণু বোমা ফেলবেন। সেই সময় কংগ্রেস নেতা বলেছিলেন হরিয়ানার একটি বাড়ি থেকে ভোট পড়েছিল ৫০১টি।’ শাহ আরও বলেন, রাহল যে দাবি করেছিলেন তা নিয়ে তদন্ত করেছে নির্বাচন কমশন (Election Commission)। সেখানে ২৬৫ নম্বর ওই বাড়িটি হল একটি বিসাল পৈতৃক সম্পত্তি। সেটা ফ্ল্যাট নয়। সেখানে বহু পরিবার বসবাস করে। রাহুল গান্ধীর এই দাবিকে মিথ্যা বলে দাবি করেছেন শাহ।

আরও খবর : মোদি-শাহের সঙ্গে ৮৮ মিনিট বৈঠক রাহুলের

এর পরেই নেহরু-গান্ধী পরিবারের দিকেও আঙুল তোলেন অমিত শাহ। তিনি বলেন, কংগ্রেসের পরিবার বংশগতভাবেই ভোট চোর। তিনি আরও বলেন, স্বাধীনতার পর নির্বাচনে ২৮টি প্রদেশ কংগ্রেস কমিটির সমর্থন পেয়েছিলেন সর্দার বল্লবভাই প্যাটেল। যোখানে মাত্র দু’টি ভোট পেয়েছিলেন জওহর লাল নেহরু। তিনি অভিযোগ করেছেন, কিন্তু প্রধানমন্ত্রী করা হয়েছিল নেহরুকে। ‘এটিই ছিল দেশের প্রথম ভোট চুরি’, দাবি করেন শাহ।

শুধু তাই নয়, তিনি জরুরি অবস্থা নিয়েও কংগ্রেসকে আক্রমণ করেন। শাহ বলেন, এলাহাবাদ হাইকোর্ট ইন্দিরা গান্ধীর নির্বাচন বাতিল করে দিয়েছিল। কিন্তু নিজের ক্ষমতা ধরে রাখতে ইন্দিরা গান্ধী সংবিধান সংশোধন করেছিলেন। এটিকে ভোট চুরির নির্লজ্জ উদাহরণ বলে দাবি করেছেন তিনি। সঙ্গে সোনিয়া গান্ধীর নাগরিকত্ব নিয়েও প্রশ্ন তুলেছেন শাহ। তিনি বলেন, নাগরিক হওয়ার আগে কীভাবে ভারতের ভোটার হয়েছিলেন সোনিয়া গান্ধী। ভোট চুরির তৃতীয় এই বিষয়টি দেওয়ানি আদালতে পৌঁছেছে বলেও জানিয়েছেন তিনি। ইভিএম নিয়েও এদিন কংগ্রেসকে আক্রমণ করেন কেন্দ্রীয় স্বরাষ্ট্রমন্ত্রী। তিনি বলেন, হরিয়ানা, মধ্যপ্রদেশে হেরে গেলে ইভিএম নিয়ে প্রশ্ন তোলে কংগ্রেস। কিন্তু কর্নাটক তেলেঙ্গানায় জিতলে তখন কমিশনকে মহান বলেন। এটি হল কংগ্রেসের দ্বিচারিতা।

এইসবের জেরে এদিন সংসদ উত্তাল হয়ে উঠেছিল। তবে অবশেষে পুরো পরিস্থিতি সামাল দিতে হস্তক্ষেপ করতে হয় স্পিকারকে।